Държавен вестник, бр. 25, 2003 г., стр. 84

С Т Р .  84
Д Ъ Р Ж А В Е Н   В Е С Т Н И К
Б Р О Й  25
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ЗЕМЕДЕЛИЕТО И ГОРИТЕ
ЗАПОВЕД № РД 09-131
от 14 март 2003 г.
На основание чл. 49, ал. 1 от Закона за ветеринар-
номедицинската дейност във връзка с констатиране на
заболяването Инфлуенца (грип) по птиците в Крал-
ство Белгия нареждам:
1. Забранявам вноса и транзита от Кралство Белгия на:
а) живи птици (домашни и диви);
б) стокови и разплодни яйца;
в) суровини и продукти от птици, с изключение на тези,
претърпели термична обработка, гарантираща обезвреж-
дането на вируса на Инфлуенцата (грипа) по птиците.
2. Внесените от Кралство Белгия след 20.II.2003 г.
до влизане в сила на тази заповед:
а) птичи продукти и стокови яйца да се реализират
само след термична обработка, гарантираща обезвреж-
дането на вируса на Инфлуенцата (грипа) по птиците,
под контрола на органите на ДВСК;
б) живи птици и разплодни яйца да се поставят под
възбрана, която да се вдигне след лабораторно изслед-
ване и получен отрицателен резултат за Инфлуенца
(грип) по птиците.
3. Експортираните и пътуващите за Р България живи
птици след 20.II.2003 г. да не се допускат на територия-
та на страната.
4. Експортираните и пътуващите разплодни яйца
за Р България след 20.II.2003 г. да не се допускат на
територията на страната, а при невъзможност да се
върнат на износителя те да се унищожат в екарисаж.
Контрола по изпълнението на заповедта възлагам
на генералния директор на Националната ветеринар-
номедицинска служба.
Заповедта влиза в сила от датата на обнародването
є в “Държавен вестник”.
Министър: М. Дикме
16840
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-229
от 7 март 2003 г.
На основание чл. 160 от Закона за водите с цел:
насърчаване устойчивото използване на водите на
базата на дългосрочно опазване на наличните водни
ресурси,
по-добро опазване и подобряване на водната среда
и състоянието на водните екосистеми,
осигуряване постоянно намаляване замърсяването
на водите и предотвратяване по-нататъшното им за-
мърсяване,
намаляване на последиците от наводнения и засу-
шавания,
осигуряване на достатъчни по количество и с необ-
ходимо качество води за населението, селското сто-
панство и промишлеността,
опазване на вътрешните морски води и територи-
алното море,
предвид изискванията на Директива 2000/60 на Ев-
ропейския парламент и Съвета на Европейския съюз
от 22.ХII.2000 г., установяваща рамката на действията
на общността в областта на политиката на водите, и
по-специално чл. 13 и приложение VII на директивата,
откривам:
1. Процедура за изготвяне на планове за управле-
ние на речните басейни (ПУРБ) в Република България
в обхвата на районите за басейново управление на во-
дите, както следва:
1.1. Дунавски район с център Плевен—обхващащ
водосборните области на реките Искър, Ерма, Ниша-
ва, Огоста и западно от Огоста, Вит, Осъм, Янтра и
Русенски Лом и територията западно от подземния
вододел на малм-валанжския водоносен хоризонт;
1.2. Черноморски район с център Варна—обхващащ
територията източно от подземния вододел на малм-
валанжския водоносен хоризонт и водосборните области
на реките, вливащи се в Черно море от северната до
южната граница, включително вътрешните морски води
и териториалното море;
1.3. Източнобеломорски район с център Пловдив—
за водосборните области на реките Тунджа, Марица и
Арда;
1.4. Западнобеломорски район с център Благоевград—
за водосборните области на реките Места и Струма.
2. Всички заинтересувани лица могат да предста-
вят предложения за съдържанието на ПУРБ до 17 часа
на 30.VI.2003 г. в съответната басейнова дирекция за
управление на водите на адрес:
2.1.Басейнова дирекция—Дунавски район
Плевен 5800, ул. Васил Левски 1, ет. 16, стая
1608,ЦП, п.к.1237, тел.(064) 80 32 79; 80 33 42; факс
80 33 42; e-mail: bd_dr_pl@yahoo.com;
2.2. Басейнова дирекция—Черноморски район
Варна, ул. Д-р Л. Заменхоф 32, ет. 1,
тел.(052) 63 14 47; 63 14 49; факс 63 14 48; e-mail:
basdir@varna.tca.bg;
2.3. Басейнова дирекция—Източнобеломорски район
Пловдив 4000, Централна поща, п.к.307;
тел./факс (032) 62 80 63; e-mail: bd_plovdiv@abv.bg;
2.4. Басейнова дирекция—Западнобеломорски район
Благоевград, ул. Митрополит Борис 18, п.к. 441,
тел. (073) 8 29 92; факс 8 29 93; e-mail: bd-blgr@pirin.com.
3. Конкретните предложения относно обхвата и съ-
държанието на ПУРБ трябва да се съобразят със специ-
фиката на отделните райони за басейново управление и
водосборните области на принадлежащите им реки.
4. Предложенията е необходимо да бъдат съобра-
зени със задълженията на страната ни, подписала и
ратифицирала международни конвенции, двустранни
и многостранни споразумения, свързани с опазването
на водите и водните екосистеми.
5. Предложенията да представят възможност за
оценка на съществуващото и бъдещото устойчиво и
рационално използване на водните ресурси, опазване-
то и възпроизводството на водите и защитата от вред-
ното им въздействие, както и за изготвянето на:
а) водностопанските баланси и оценката на водни-
те ресурси;
б) дългосрочни прогнози върху потребностите от
вода;
в) динамиката на демографските и икономически-
те фактори;
г) степента на антропогенното натоварване и влия-
нието му върху състоянието на водите и околната среда;
д) програми за съхраняване и опазване на водните
екосистеми и свързаните с тях компоненти на околна-
та среда;
е) програми за опазване и възстановяване на качес-
твото на водите;
ж) оценка на риска от инцидентно замърсяване.
6. Допълнителна информация за подготовка на
предложенията и информация за спецификата на райо-
ните за басейново управление могат да се намерят на
страницата на Министерството на околната среда и
водите—www.moew.government.bg.
7. Контрола по изпълнението на заповедта, както и
организацията и координацията по изготвянето на за-
данията, разработването и утвърждаването на ПУРБ,
възлагам на Николай Куюмджиев—зам.-министър на
околната среда и водите.
Министър: Д. Арсенова
15682